Vita:Kiskunfélegyháza–Kunszentmárton-vasútvonal

message: Kecskemét–Kunszentmárton vasútvonal nem létezik. A 145-ös vonal a Szolnok – Lakitelek – Kecskemét vonal, míg a 146-os a Kiskunfélegyháza – Lakitelek – Kunszentmárton. CsGábor vita 2008. szeptember 8., 23:42 (CEST)
Én úgy tudom hogy a Szolnok – Lakitelek – Kecskemét illetve Kiskunfélegyháza – Lakitelek – Kunszentmárton azok a vonatok viszonylatai...illetve néhány forrásban is (többek között a  is) Kecskemét – Kunszentmárton illetve Szolnok – Kiskunfélegyháza néven említi ezeket a vonalakat. – Johnnyboy vita 2008. szeptember 12., 23:34 (CEST)
Itt található a vonalak listája: Vasútvonalak
Természetesen egy viszonylat több vonalat is érinthet. Ez a szócikk azonban nem viszonylatról, hanem vonalról szól. Egy nem létező vonalról. :-( CsGábor vita 2008. szeptember 13., 15:06 (CEST)
Vasúttörténeti szempontból a jelenlegi rendszert tartom előnyösnek, hiszen 145 eredeti viszonylata a kkfh-szolnok volt, a két vonal két felét csak nemrég cserélte össze számozásilag a MÁV. Nem tudom hogyan lehetne megoldani azt, hogy rendszerben legyenek a vasútvonalak cikkeinek nevei és ténylegesen jól is járjunk vele. Mind számozás, mind viszonylat szerint lesz olyan vonal, ahol pontatlanság lesz. (Pl. , én még nem találtam 100% jó megoldást a címére.) VT???!!! 2008. szeptember 13., 20:15 (CEST)
Az "átdolgozni" sablont meg fölöslegesnek érzem, inkább (szakasz)csonkjelzés kell ide. Azért olyan a cikk amilyen, mert nincs több anyaga senkinek se róla, így a vasútvonalak 90%-a kaphatna ilyet. Én átdolgoznám ha tudnám, de jelenleg nem tudom. Apránként viszont belerakok minden információmorzsát amit találok. VT???!!! 2008. szeptember 13., 20:21 (CEST)
Szerintem ne az legyen a megnevezés alapja, hogy mi volt, hanem az, hogy mi van most. Most van Szolnok–Kecskemét és van Kiskunfélegyháza–Kunszentmárton. (A Szolnok–Hódmezővásárhely–Makó vonallal semmi baj. Az a 130-as vonal. Az egy jó rendszer, hogy vasút esetében nem viszonylatokról, hanem vonalakról készülnek szócikkek.) Az átdolgozni sablont ezért tettem ki, nem azért mert csonk. Nem csonk. Szép cikk lenne ez, ha létező dologról szólna. Hasonlóképpen: Szolnok–Kiskunfélegyháza-vasútvonal CsGábor vita 2008. szeptember 13., 20:57 (CEST)
replies: text: A Szolnok–Hódmezővásárhely–Makó vonallal az a baj, hogy ilyen vonal nincs. Viszonylat sem. Vonalszám igen. Menetrendben így szerepel, de Tiszatenyőnél ágazik le addig a 100 és 120 vonalak mennek. Viszont ha a történetéről kell írni ott a baj, hogy még Tiszatenyő-Makó vonal sem épült, mert 4 szakaszban épült ki 18 év alatt, és a 4. HÉV társaság Nagyszentmiklósra vitte a vonalát, a mai Makó állomásra be se ment. Aztán Trianon után Apátfalváig jártak a vonatok, majd az 50-es években bekanyarították a vonalat makóra. Viszont sokáig különálló volt a hmvhely-makó rész menetrendileg (131-es vonal volt, a 90-es évek elején vonták össze), és forgalmilag még ma is az, tehát a menetrendi mezőtől mondhatni független életet él a vonal vége. A vonalszámozás itt se nem viszonylatot, se nem vasútvonalat nem jelöl! Ez itt a probléma. De ha ezt az egy, egykori hévet leválasztanánk a cikkről és külön cikkbe raknánk, már szét kéne szedni 4 darabra, mert a többi is saját cikket érdemel. Aztán vannak még problémás vonalak, pl. 127. VT???!!! 2008. szeptember 13., 21:28 (CEST)
replies: text: :Ejha! Ma is tanultam valami újat. :-) CsGábor vita 2008. szeptember 13., 22:27 (CEST)
Pontosabban: természetesen már nem létező dolgokról is szólhatnak szócikkek, de akkor ez a tény derüljön ki a bevezetőben. CsGábor vita 2008. szeptember 13., 21:10 (CEST)
A vasútvonal létezik, és attól, hogy a MÁV valahogy átszámozza a menetrendi mezőt, még nem fog megváltozni a vonal kiépítése, szelvényezése, történelme. Szerencsétlen kavarás megy, de ezt a jelenlegi állapotot még mindig jobbnak látom, mint összecserélve. VT???!!! 2008. szeptember 13., 21:19 (CEST)
Szerintem is az eredeti verzió. Egy rakás honlapon Kecskemét–Kunszentmárton és Szolnok–Kiskunfélegyháza vonalnak nevezik a 145-öst és a 146-ost. És az is igaz hogy, egy átszámozástól nem változik semmi olyan dolog, amiért a cikket jelentős mértékben át kéne írni.– Johnnyboy vita 2008. szeptember 13., 22:26 (CEST)

text: Most ugye csak viccelsz? Az, hogy egy rakás honlapon hogyan nevezik… A MÁV hogyan nevezi napjainkban, az a kérdés. Most Szolnok–Kecskemétnek és Kiskunfélegyháza–Kunszentmártonnak nevezi… Ez járt a fejemben, amikor kitettem a sablont. Úgy gondoltam, hogy a cikket – nem mondom, hogy jelentős mértékben, de – át kell írni, ki kell egészíteni, mindenekelőtt át kell nevezni. De az nem én leszek, aki átnevezi, mostanában nem akarok még egy átnevezős vitába belemenni. – Még annyi, hogy a cikk címében a "vasútvonal" elé szerintem nem kell kötőjelet írni. De még egy helyesírási vitába se szeretnék mostanában belemenni. Van épp elég vitám folyamatban. :-) CsGábor vita 2008. szeptember 13., 22:43 (CEST)
thread_title: Név